Document ID: 32007D0724

DEN UDENRIGS- OG SIKKERHEDSPOLITISKE KOMITÉS AFGØRELSE BiH/10/2007
af 25. september 2007
om udnævnelse af EU’s øverstbefalende for Den Europæiske Unions militæroperation i Bosnien-Hercegovina
(2007/724/FUSP)
DEN UDENRIGS- OG SIKKERHEDSPOLITISKE KOMITÉ HAR -
under henvisning til traktaten om Den Europæiske Union, særlig artikel 25, stk. 3,
under henvisning til Rådets fælles aktion 2004/570/FUSP af 12. juli 2004 om Den Europæiske Unions militæroperation i Bosnien-Hercegovina (1), særlig artikel 6, og
ud fra følgende betragtninger:
(1)
Rådet har bemyndiget Den Udenrigs- og Sikkerhedspolitiske Komité (PSC) til at træffe yderligere afgørelser om udnævnelse af den øverstbefalende for EU-operationen, jf. artikel 6 i fælles aktion 2004/570/FUSP.
(2)
I overensstemmelse med PSC’s afgørelse BiH/2/2004 blev næstkommanderende for NATO’s styrker i Europa (DSACEUR), general Sir John REITH, udnævnt til EU’s øverstbefalende for Den Europæiske Unions militæroperation i Bosnien-Hercegovina.
(3)
NATO har besluttet at udnævne general John McCOLL til næstkommanderende for NATO’s styrker i Europa som efterfølger for general Sir John REITH. General John McCOLL tiltræder den 22. oktober 2007.
(4)
I medfør af artikel 6 i protokollen om Danmarks stilling, der er knyttet som bilag til traktaten om Den Europæiske Union og til traktaten om oprettelse af Det Europæiske Fællesskab, deltager Danmark ikke i udarbejdelsen og gennemførelsen af de af Den Europæiske Unions afgørelser og aktioner, som har indvirkning på forsvarsområdet.
(5)
Det Europæiske Råd i København den 12. og 13. december 2002 vedtog en erklæring, hvorefter »Berlin plus«-ordningerne og gennemførelsen heraf kun gælder for de EU-medlemsstater, der også er enten NATO-medlemmer eller parter i »partnerskab for fred«, og som derfor har indgået bilaterale sikkerhedsaftaler med NATO -
TRUFFET FØLGENDE AFGØRELSE:
Artikel 1
General John McCOLL udnævnes til EU’s øverstbefalende for Den Europæiske Unions militæroperation i Bosnien-Hercegovina.
Artikel 2
Denne afgørelse træder i kraft den 22. oktober 2007.
Udfærdiget i Bruxelles, den 25. september 2007.

Labels: 18
9
5
15